《夏初临 杜鹃花同云臣赋》
清代·陈维崧

昨夜枝头，问谁啼血，洒来并入花丛。纵使春归，也须偷注殷红。

为伊细数行踪。记乡关、栈阁千重。曾随花蕊，葭萌驿前，一路飘蓬。

淡烟粉水，斜月绵州，华阳士女，蜀国丝桐。便为花鸟，魂犹恋此安穷。

欲拜低头，最怜他、姓氏相同。莫愁浓。溪山此间，不异新丰。

作者简介：陈维崧(1625～1682)清代词人、骈文作家。字其年，号迦陵。宜兴（今属江苏）人。清初诸生，康熙十八年(1679)举博学鸿词，授翰林院检讨。54岁时参与修纂《明史》，4年后卒于任所。